पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार बाद दोपहर आसमान में चढ़ी आंधी की गहर शाम के समय लोगों के लिए आफत बन गई। लगभग 25 किलोमीटर की स्पीड से चली तेज आंधी से बाजारों में धूल व वृक्षों के पत्तों से वाहन चालकों को परेशानी का सामना करना पड़ा। शाम सवा 5 बजे हल्की सी बारिश के बाद धूल भरी आंधी बंद हो गई और मौसम सुहावना हो गया। जिससे तापमान में 4 डिग्री सेल्सियस की गिरावट आई। वहीं खबर लिखे जाने तक तेज आंधी के कारण शहर में किसी तरह की घटना घटित होने का समाचार नहीं मिला है। मौसम विभाग के अनुसार अगले दो दिन तक आसमान में बादल छाए रहेंगे। 7 व 8 मई को बारिश की संभावना बनी हुई है।
दो दिन तक छाए रहेंगे बादल मौसम विभाग के अनुसार आगामी दो दिनों में आसमान में बादल छाए रहेंगे। मौसम सुहावना बना रहेगा। लेकिन तापमान 34 से 36 डिग्री तक रहेगा। जबकि 7 व 8 मई को बारिश होने की संभावना है। जिससे तापमान और भी गिरावट आ सकती है।
तापमान में गिरावट पर गर्मी से मिली राहत
मंगलवार दोपहर तक आसमान में धूल भरी आंधी छाने के बावजूद भी तापमान 36 डिग्री सेल्सियस रिकाॅर्ड किया गया। वहीं, देर शाम 10 मिनट तक रिमझिम बारिश से तापमान में गिरावट आ गई। शाम 7 बजे तापमान 31 डिग्री सेल्सियस तक आ पहुंचा। मौसम सुहावना होने पर लोग अपने घरों की छत्तों पर ठंडे मौसम का लुत्फ उठाते रहे। शहर में पिछले कुछ दिनों से बढ़ रहे तापमान के कारण गर्मी से लोग बेहाल हो चुके थे। लोगों ने सूरज की तपिश व गर्मी से राहत पाने के लिए एसी व कूलरों का सहारा लेना शुरू कर दिया था। लेकिन मंगलवार बाद दोपहर आसमान में धूल भरी गहर चारों तरफ छा गई और तेज आंधी चलने लगी। शाम 5 बजे ही आंधी ने विकराल रूप धारण कर िलया, जिस कारण शहर व बाजारों में धूल भरी आंधी चलती रही। सड़कों पर बिखरे हुए पत्ते आंधी के साथ उड़ते रहे, जिस कारण वाहन चालकों की आंखों में धूल पड़ने से उनको परेशानी का सामना करना पड़ा। वहीं, इसके बाद हुई रिमझिम से लोगों ने गर्मी से राहत महसूस की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn